CELEX: E2015P0007
Language: sk
Date: 2015-02-16 00:00:00
Title: Žaloba Dozorného úradu EZVO podaná 16. februára 2015 proti Nórskemu kráľovstvu (Vec E-7/15)

30.4.2015   
            
            
               SK
            
            
               Úradný vestník Európskej únie
            
            
               C 143/11
            
         Žaloba Dozorného úradu EZVO podaná 16. februára 2015 proti Nórskemu kráľovstvu
   (Vec E-7/15)
   (2015/C 143/12)
   Dozorný úrad EZVO, ktorý zastupuje Xavier Lewis, Auður Ýr Steinarsdóttir a Øyvind Bø, splnomocnení zástupcovia Dozorného úradu EZVO, rue Belliard 35, 1040 Bruxelles/Brussel, Belgique/België podal 16. februára 2015 na Súd EZVO žalobu proti Nórskemu kráľovstvu.
   Žalobca žiada Súd EZVO, aby:
   
               1.
            
            
               rozhodol, že
               
                           i)
                        
                        
                           Nórsko si tým, že v rozličnej miere prekročilo limitné hodnoty oxidu siričitého (SO2), tuhých častíc (PM10) a oxidu dusičitého (NO2) v okolitom ovzduší v období od 2008 do 2012 v zónach NO1, NO3, NO4, NO5 a NO6 uvedených v článkoch 3 až 5 smernice 1999/30, teraz v článku 13 smernice 2008/50; ako aj
                        
                     
                           ii)
                        
                        
                           tým, že si v rozličnej miere nesplnilo povinnosť týkajúcu sa plánu kvality ovzdušia, stanovenú v článku 8 ods. 3 smernice 96/62/ES, teraz v článku 23 smernice 2008/50, čo sa týka zón NO1, NO2, NO3, NO4 a NO5,
                        
                     nesplnilo svoje povinnosti vyplývajúce z aktu uvedeného v bode 14c prílohy XX k Dohode o Európskom hospodárskom priestore (smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe);
               
            
         
               2.
            
            
               nariadil Nórskemu kráľovstvu uhradiť trovy konania.
            
         
      Právna a skutková podstata veci a právny základ žaloby:
   
   
               —
            
            
               V smernici Rady 1999/30/ES o limitných hodnotách oxidu siričitého, oxidu dusičitého a oxidov dusíka, tuhých znečisťujúcich látok a olova v okolitom ovzduší, teraz v smernici Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe, sa ukladajú limitné hodnoty určitých znečisťujúcich látok v okolitom ovzduší s cieľom zabrániť škodlivým vplyvom na zdravie ľudí a životné prostredie ako celok, predchádzať týmto škodlivým vplyvom a znížiť ich. V smernici sa zároveň stanovuje posudzovanie znečisťujúcich látok, ako aj opatrenia na udržiavanie dobrej kvality ovzdušia.
            
         
               —
            
            
               Dozorný úrad EZVO tvrdí, že Nórsko si nesplnilo svoju povinnosť zabezpečiť, aby úroveň určitých znečisťujúcich látok v okolitom ovzduší neprekročila limitné hodnoty stanovené v právnych predpisoch EHP.
            
         
               —
            
            
               Dozorný úrad EZVO tiež tvrdí, že Nórsko si nesplnilo povinnosť vypracovať vyhovujúce plány kvality ovzdušia v prípade, že boli prekročené limitné hodnoty a príslušná miera tolerancie.
            
         
               —
            
            
               Dozorný úrad EZVO uvádza, že Nórsko vo svojich odpovediach na formálnu výzvu a odôvodnené stanovisko nenamietalo proti nedostatkom, ktoré dozorný úrad identifikoval.
            
         
               —
            
            
               Dozorný úrad EZVO tvrdí, že Nórsko si tým, že neuviedlo podrobnosti o prijatých opatreniach alebo projektoch, harmonogram ich vykonania, odhad plánovaného zlepšenia kvality ovzdušia ani očakávaný harmonogram potrebný na dosiahnutie týchto cieľov, nesplnilo svoje povinnosti podľa článku 8 ods. 3 smernice 96/62, teraz článku 23 ods. 1 smernice 2008/50/ES.